
Ministru kabineta rīkojums Nr. 931
Rīgā 2022. gada 13. decembrī (prot. Nr. 64 58. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt 30 797 euro, lai valsts dibinātām izglītības iestādēm kompensētu izdevumus, kas saistīti ar izglītības ieguves iespēju nodrošināšanu Ukrainas civiliedzīvotājiem (patvēruma meklētājiem), apgūstot  profesionālās vidējās izglītības programmas pēc pamatizglītības ieguves laikposmā no 2022. gada 1. septembra līdz 2022. gada 31. decembrim, tai skaitā:
· 1.1. 28 227 euro Izglītības un zinātnes ministrijai (15. resors "Izglītības un zinātnes ministrija");
· 1.2. 2 570 euro Kultūras ministrijai (22. resors "Kultūras ministrija").
· 2. Izglītības un zinātnes ministrijai un Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
· 4. Valsts dibinātām izglītības iestādēm, kas atbilstoši šā rīkojuma 1. punktam saņem finansējumu, līdz 2023. gada 10. janvārim sagatavot pārskatu par saņemtā finansējuma izlietojumu un iesniegt to, izmantojot Valsts kases e-pakalpojumā "ePārskati" pieejamo veidlapu.

